《东归至衢城十五里头》
宋代·五迈

征衣犯火云，来自长安道。
浃背汗淋漓，遵程行数跛。
险阻已备尝，心气觉如雪。
京华纨袴儿，颜色差强好。
玉斝酌玻璃，金盘饤水果。
享此竟无端，荣枯太颠倒。
嗟余数之奇，涉世嗟枯槁。
青云志未酬，午夜心如捣。
浪蹈软红尘，有怀白云老。
决策赋欤，受此大轗轲。
倚杖立觉吟，持盃浇磊砢。
生平忠愤心，皎皎通穹昊。
一身不足忧，世途深可悼。
往岁淮甸间，边吏困科琐。
金鼓声涨天，沟壑填肝脑。
一旦计之穷，首谋伏天讨。
眈眈欲无厌，百计需金宝。
今者驰使车，囊橐费贲裹。
乳臭坐庙堂，苟免及身祸。
谁知鸿春鸣，朝不相保。
旱蝗莫为灾，四望无青草。
我辈独何心，日夕忧江左。
岂不欲救之，势力顾未可。
敬持一瓣香，好为苍生祷。
何日鞭五龙，泽之以霖潦。
手提四方人，脱之於水火。